BOSHENG JAANA GO DIRILWE DIPATLISISO TSE DINTSI MALEBANA LE KUTLOBOTLHOKO E E NNANG TENG FA MOTHO A TLHOKAFALETSWE. Mme jaaka re bone mo ditsebeng tse di fetileng, se bomankge ba se buang se tsamaisana le se se kwadilweng mo Lefokong la Modimo e leng Baebele. Seno se re bontsha gore le fa Baebele e le buka ya bogologolo, kgakololo ya yone e a thusa. Gape Baebele e na le tshedimosetso e e ka thusang batho ba ba tlhokafaletsweng. Fa setšhaba sa Baiseraele se ne se ikanyega mo go Jehofa, se ne se solegelwa molemo e bile se bona masego a mantsi. (Lefi. 26:3-8) Mme fa se ne se sa ikanyege se ne se sa bone masego. Fa setšhaba sa Iseraele se ne se furalela Jehofa mme se obamela medimo ya maaka, Jehofa o ne a se ka a tlhola a se segofatsa le go se sireletsa mme se ne sa welwa ke masetlapelo. (Baatlh. 2:11-18) Mme gone, go na le bangwe ba ba neng ba nna ba ikanyega mme ba ikobela ditaelo tsa Modimo le fa setšhaba seo se ne se obamela medingwana. (1 Dikg. 19:14, 18) Maleo a setšhaba seo a tshwanetse a bo a ile a bakela batho ba ba ikanyegang mathata mangwe, mme Jehofa o ne a ba bontsha bopelonomi jwa lorato.